Saudiya valiahd shahzodasi Qoshiqchi haqidagi ish tufayli taxtdan mahrum etilishi mumkin

Saudiya qirollik oilasining ba’zi a’zolari jurnalist Jamol Qoshiqchining o‘ldirilishi haqidagi ish tufayli, valiahd shahzoda Muhammad bin Salmon al Saud qirol bo‘lishiga yo‘l qo‘ymaslikka intilmoqda, deb yozadi “Gazeta.ru”.

Reuters’ning qirollik saroyidagi manbalariga ko‘ra, “o‘nlab” boshqa shahzodalar va qirollik oilasining boshqa a’zolari taxtga Saudiya Arabistoni qiroli Salmon bin Abdulaziz Al Saudning kenja o‘g‘li Ahmad ibn Abdulaziz ibn Saud o‘tirishini istamoqda. Ammo qirol tirikligida ular harakat qilmaydi.
Bundan tashqari, manbalar xabar qilishicha, Saudiya qiroli o‘limidan keyin G‘arb mamlakatlari Ahmadni qo‘llab-quvvatlaydi.